
KĖDAINIŲ RAJONO SAVIVALDYBĖS TARYBA

SPRENDIMAS
DĖL KĖDAINIŲ RAJONO SAVIVALDYBĖS, KAIP VALSTYBINĖS ŽEMĖS PATIKĖTINIO, SUTIKIMŲ VALSTYBINĖJE ŽEMĖJE NUSTATYTI TERITORIJAS, KURIOSE TAIKOMOS SPECIALIOSIOS ŽEMĖS NAUDOJIMO SĄLYGOS, IŠDAVIMO TVARKOS APRAŠO PATVIRTINIMO

[bookmark: _Hlk208906582][bookmark: _Hlk216274433][bookmark: _Hlk214265144][bookmark: _Hlk207786081]2026 m. rugsėjo 16 d. Nr. SP-217  
Kėdainiai

Vadovaudamasi Lietuvos Respublikos žemės įstatymo 7 straipsnio 1 dalies 2 punktu, Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, 27 straipsnio 2 dalies 29 punktu, Lietuvos Respublikos specialiųjų žemės naudojimo sąlygų įstatymo 7 straipsnio 1 ir 5 dalimis, Kėdainių rajono savivaldybės taryba nusprendžia:
Patvirtinti Kėdainių rajono savivaldybės, kaip valstybinės žemės patikėtinio, sutikimų valstybinėje žemėje nustatyti teritorijas, kuriose taikomos specialiosios žemės naudojimo sąlygos, išdavimo tvarkos aprašą (pridedama).


[bookmark: _Hlk202182067][bookmark: _Hlk202182431]Savivaldybės meras                                                                                                 

























[bookmark: _Hlk210050349]PATVIRTINTA 
Kėdainių rajono savivaldybės tarybos
[bookmark: _Hlk215236348]2026 m.                d. sprendimu Nr. TS-

KĖDAINIŲ RAJONO SAVIVALDYBĖS, KAIP VALSTYBINĖS ŽEMĖS PATIKĖTINIO, SUTIKIMŲ VALSTYBINĖJE ŽEMĖJE NUSTATYTI TERITORIJAS, KURIOSE TAIKOMOS SPECIALIOSIOS ŽEMĖS NAUDOJIMO SĄLYGOS, IŠDAVIMO 
TVARKOS APRAŠAS

I SKYRIUS
BENDROSIOS NUOSTATOS

1. Kėdainių rajono savivaldybės, kaip valstybinės žemės patikėtinio, sutikimų valstybinėje žemėje nustatyti teritorijas, kuriose taikomos specialiosios žemės naudojimo sąlygos, išdavimo tvarkos aprašas (toliau – Aprašas) reglamentuoja Kėdainių rajono savivaldybės (toliau – Savivaldybė), kaip valstybinės žemės patikėtinio, sutikimų dėl Lietuvos Respublikos specialiųjų žemės naudojimo sąlygų įstatyme (toliau – Įstatymas) nurodytų teritorijų, kuriose taikomos specialiosios žemės naudojimo sąlygos (toliau – Teritorija), nustatymo (toliau – Sutikimas) Savivaldybės patikėjimo teise valdomuose valstybinės žemės sklypuose ar valstybinėje žemėje, kurioje nesuformuoti žemės sklypai (toliau kartu – valstybinė žemė), išdavimo tvarką.
2. Sutikimus išduoda Kėdainių rajono savivaldybės meras (toliau – Meras), tai patvirtindamas Mero potvarkiu. 
3. Gautus prašymus išduoti Sutikimą nagrinėja Kėdainių rajono savivaldybės administracija (toliau – Administracija), vadovaudamasi šiuo Aprašu.
4. Sutikimas arba atsisakymas išduoti sutikimą per teisės aktų nustatytą terminą asmeniui pateikiamas tokiu būdu, kokiu buvo pateiktas prašymas arba tokiu būdu, koks buvo nurodytas asmens prašyme.
5. Aprašas taikomas išduodant Sutikimus dėl Teritorijų nustatymo Savivaldybės patikėjimo teise valdomuose valstybinės žemės sklypuose ar valstybinėje žemėje, kurioje nesuformuoti žemės sklypai.
6. Sutikimas Apraše nustatyta tvarka nėra išduodamas, kai prašant išduoti Sutikimą, kartu prašoma išduoti ir sutikimą tiesti susisiekimo komunikacijas, inžinerinius tinklus ir statyti jiems funkcionuoti būtinus statinius valstybinėje žemėje, kurioje nesuformuoti žemės sklypai, Kėdainių mieste ir Kėdainių rajono savivaldybės miestelių teritorijose ir kurių išdavimo tvarką reglamentuoja Sutikimų tiesti susisiekimo komunikacijas, inžinerinius tinklus ir statyti jiems funkcionuoti būtinus statinius valstybinėje žemėje, kurioje nesuformuoti žemės sklypai, Kėdainių mieste ir Kėdainių rajono savivaldybės miestelių teritorijose išdavimo taisyklės, patvirtintos Kėdainių rajono savivaldybės tarybos 2023 m. gruodžio 22 d. sprendimu Nr. TS-376 „Dėl Sutikimų tiesti susisiekimo komunikacijas, inžinerinius tinklus ir statyti jiems funkcionuoti būtinus statinius valstybinėje žemėje, kurioje nesuformuoti žemės sklypai, Kėdainių mieste ir Kėdainių rajono savivaldybės miestelių teritorijose išdavimo taisyklių patvirtinimo“.
7. Apraše vartojamos sąvokos suprantamos taip, kaip jos apibrėžtos Įstatyme, Lietuvos Respublikos žemės įstatyme ir kituose specialiųjų žemės naudojimo sąlygų bei valstybinės žemės valdymo patikėjimo teise santykius reglamentuojančiuose teisės aktuose.

II SKYRIUS
SUTIKIMŲ IŠDAVIMO TVARKA

[bookmark: part_16a8c719df5e4dee9f578141f5709143]8. Sutikimas išduodamas fiziniams ir juridiniams asmenims ar jų padaliniams (toliau – Suinteresuotas asmuo), suinteresuotiems ūkinės ir (ar) kitokios veiklos, dėl kurios turi būti nustatytos Teritorijos, vykdymu.
[bookmark: part_de13d04043b646c6bfde18e1a155c246][bookmark: part_098a1d69bc804b4a82bbe29409b78460]9. Suinteresuotas asmuo, pageidaujantis gauti Sutikimą, Merui pateikia prašymą, kuriame nurodomi šie duomenys: 
9.1. Suinteresuoto asmens duomenys:
9.1.1. Lietuvos Respublikos ar užsienio valstybės fizinio asmens: vardas, pavardė, gimimo data, kontaktiniai duomenys (adresas, telefono numeris, elektroninio pašto adresas), jei prašymą teikia fizinis asmuo;
9.1.2. Lietuvos Respublikos ar užsienio valstybės juridinio asmens, kitos organizacijos ar jų padalinio teisinė forma, pavadinimas, kodas, kontaktiniai duomenys (adresas, telefono numeris, elektroninio pašto adresas), atstovaujančiojo asmens pareigos, vardas, pavardė, atstovavimo pagrindas, jei prašymą teikia juridinis asmuo;
9.2. Teritorijos (-ų) dydis;
9.3. dokumentas, kuriuo bus nustatoma Įstatyme nurodyta Teritorija (įrašomas Įstatymo 6 straipsnio 1 dalyje nurodytas aktualus dokumentas);
9.4. planuojama vykdyti ūkinė ir (ar) kitokia veikla, kuriai vykdyti turi būti nustatomos Teritorijos;
9.5. Teritorijoje (-ose) taikytinos specialiosios žemės naudojimo sąlygos pavadinimas;
9.6. numatomas Teritorijos nustatymo terminas, jeigu Teritoriją prašoma nustatyti terminuotai, ir šį terminą pagrindžiančios aplinkybės, susijusios su ūkinės ir (ar) kitokios veiklos vykdymo laikotarpiu;
9.7. Teritorijoje (-ose) esančios valstybinės žemės ir (ar) nekilnojamojo daikto (daiktų) unikalus numeris, kiti kadastro duomenys, kurie įrašyti Nekilnojamojo turto registre;
9.8. patikėtinio sklypo (-ų) plotas, patenkantis į pageidaujamą nustatyti Teritoriją.
[bookmark: part_0586449f7b724b6aae1aca43e9af4fd2][bookmark: part_10ee81e419214dfc93eea4683052f82b]10. Kartu su prašymu išduoti Sutikimą Suinteresuotas asmuo turi pateikti:
[bookmark: part_9ea164983a6649d5b150085a8a73ce8e][bookmark: _Hlk205554668]10.1. planą, kuriame grafiškai pavaizduota Teritorija ir nurodyti šie duomenys: Teritorijos plotas, Teritorijos ribų posūkio taškų koordinatės, Teritorijoje taikytinos specialiosios žemės naudojimo sąlygos ir valstybinė žemė, patenkanti į Teritoriją. Jeigu Teritorija nustatoma valstybinės žemės sklype, plane turi būti nurodytos šio valstybinės žemės sklypo ribų posūkio taškų koordinatės, ir planas pasirašytinai suderintas su valstybinės žemės sklypo naudotoju (jei toks yra). Planas turi būti parengtas atsižvelgiant į Įstatymo 6 straipsnio 1 dalyje nurodytą dokumentą, kurio pagrindu bus nustatoma Teritorija, ir į Nekilnojamųjų daiktų kadastro duomenų nustatymo taisyklėse, patvirtintose Lietuvos Respublikos aplinkos ministro 2024 m. spalio 22 d. įsakymu Nr. D1-349 „Dėl Nekilnojamųjų daiktų kadastro duomenų nustatymo taisyklių patvirtinimo“, žemės sklypų planams keliamus reikalavimus;
[bookmark: part_fe522fd5a3814126ae2f31fdaaa0e311]10.2. dokumentus, kurie patvirtintų, kad Suinteresuotas asmuo informavo Savivaldybės patikėjimo teise valdomo valstybinės žemės sklypo naudotoją (-us) apie jo (jų) naudojamame valstybinės žemės sklype siūlomą nustatyti Teritoriją, ir dokumentus, kuriuose būtų nurodyta Suinteresuotam asmeniui pateikta valstybinės žemės sklypo naudotojo (-ų) nuomonė apie siūlomą nustatyti Teritoriją, kai šio valstybinės žemės sklypo naudotojas (-ai) atsisako derinti Aprašo 10.1 papunktyje nurodytą planą;
[bookmark: part_955762c69d5f4db78d5ba7bf0fd94311][bookmark: part_c3d4bb9c9a374a8aba2e117b1a367952]10.3. teisės aktų nustatyta tvarka patvirtintą įgaliojimą, jeigu prašymą teikia Suinteresuoto asmens atstovas. 
11. Gavus prašymą išduoti Sutikimą, ne vėliau kaip per 5 darbo dienas nuo prašymo gavimo dienos patikrinama, ar prašymas ir kartu su juo pateikti dokumentai atitinka Aprašo 9–10 punktuose nustatytus reikalavimus. 
[bookmark: part_f9739626dbdf4d8a913602012c8305d7]12. Jeigu prašymas išduoti Sutikimą ar kartu su juo pateikti dokumentai neatitinka Aprašo 9–10 punktuose nustatytų reikalavimų, apie tai ne vėliau kaip per 5 darbo dienas nuo prašymo gavimo dienos informuojamas Suinteresuotas asmuo, nurodant ne trumpesnį kaip 5 darbo dienų terminą nuo informavimo dienos trūkumams pašalinti ir (ar) papildomai informacijai pateikti. Jeigu Suinteresuotas asmuo per nustatytą terminą pašalina trūkumus, laikoma, kad prašymas išduoti Sutikimą pateiktas tą dieną, kai buvo pašalinti trūkumai. Jeigu per nustatytą terminą trūkumai nepašalinami, prašymas nenagrinėjamas ir apie tai ne vėliau kaip per 3 darbo dienas nuo šio termino pabaigos informuojamas Suinteresuotas asmuo.
13. Aprašo reikalavimus atitinkantis Suinteresuoto asmens prašymas išduoti Sutikimą išnagrinėjamas ir Mero sprendimas išduoti Sutikimą arba atsisakyti išduoti Sutikimą priimamas per 10 darbo dienų nuo prašymo gavimo dienos, išskyrus atvejus, kai dėl Sutikimo kreipiamasi kartu pateikiant prašymą išduoti statybą leidžiantį dokumentą. 
[bookmark: part_0ca7ce8546ca4b0d8eb16a6d82f55fcc][bookmark: part_34c1a971c9534ed1be481c8782e8d777]14. Sutikimas neišduodamas, jeigu:
[bookmark: part_32914f3d9c1c475797c6ae84fd7373cc]14.1. Suinteresuoto asmens planuojama ūkinė ir (ar) kitokia veikla prieštarauja įstatymų ir / ar kitų teisės aktų reikalavimams, galiojantiems teritorijų planavimo dokumentų ar žemės valdos projektų sprendiniams;
[bookmark: part_4952b926709649a6a531da76554087e6][bookmark: part_0ef7a1b3c09d48e9a81e1e757c0b6b2c]14.2. Teritorijos ir specialiųjų žemės naudojimo sąlygų nustatymas panaikintų galimybes valstybinėje žemėje, kurioje pageidaujama nustatyti Įstatyme nurodytą Teritoriją, teikti viešąsias paslaugas ar vykdyti savivaldybės ar valstybės funkcijas;
[bookmark: part_d99670f5090f4845a8af4e15d2a1b2ee]14.3. Teritorijos ir specialiųjų žemės naudojimo sąlygų nustatymas panaikintų galimybes įgyvendinti statinio (-ių) projektą (-us), kuriam (-iems) yra išduotas statybą leidžiantis dokumentas;
[bookmark: part_b75c00d3988d4576a9c375d4428163df]14.4. valstybinėje žemėje, kurioje pageidaujama nustatyti Teritoriją, yra rengiamas teritorijų planavimo dokumentas ar žemės valdos projektas, o Suinteresuoto asmens prašyme išduoti Sutikimą nurodyta ūkinė ir (ar) kitokia veikla, dėl kurios turi būti nustatytos Teritorijos, nėra galima ir (ar) apribotų ūkinę ir (ar) kitokią veiklą, numatytą rengiamame teritorijų planavimo dokumente ar žemės valdos projekte, ir šių teritorijų planavimo dokumento ar žemės valdos projekto atitinkamai viešo svarstymo ar teikimo visuomenei susipažinti stadija yra pasibaigusi;
[bookmark: part_d0fff4d13c114ed1b7b74e41d3fc9110]14.5. įvertinus raštu Suinteresuotam asmeniui pateiktą valstybinės žemės sklypo naudotojo nuomonę atsisakyti derinti Aprašo 10.1 papunktyje nurodytą planą, nustatoma, kad valstybinės žemės sklypo naudotojo atsisakymas derinti Aprašo 10.1 papunktyje nurodytą planą yra pagrįstas.
[bookmark: part_2ff45d24a2a7478ba7128fa553772196][bookmark: part_12c72071ad1b469e83eafd616407d7ea]15. Sprendime neišduoti Sutikimo nurodomi motyvai, dėl kurių Sutikimas negali būti išduodamas.
[bookmark: part_56e997b56ab64e32bb95321287b5daaa]16. Sutikime nurodomi Įstatymo 7 straipsnio 4 dalyje nurodyti duomenys, t. y. Teritorijos dydis, nuostolių, patiriamų dėl specialiųjų žemės naudojimo sąlygų taikymo nustatytose Teritorijose, atlyginimas ir informavimo apie pradedamas taikyti specialiąsias žemės naudojimo sąlygas, jų taikymo pabaigą tvarka.
[bookmark: part_5c9bf92c889a408686aa0bf8ce362ad5]17. Meras turi teisę vienašališku sprendimu atšaukti išduotą Sutikimą iki Sutikime nurodytos Teritorijos įregistravimo Nekilnojamojo turto registre dienos, jeigu paaiškėja, kad Sutikimas buvo išduotas pagal neteisingus, neišsamius ar klaidinančius duomenis, arba po Sutikimo išdavimo paaiškėja aplinkybės, dėl kurių Sutikimas negalėjo būti išduotas pagal šio Aprašo 14 punktą ar kitus teisės aktų reikalavimus. Apie priimtą sprendimą atšaukti išduotą Sutikimą Suinteresuotas asmuo informuojamas per 3 darbo dienas nuo sprendimo priėmimo dienos. Ginčai dėl priimto sprendimo atšaukti Sutikimą sprendžiami teisme.

III SKYRIUS
BAIGIAMOSIOS NUOSTATOS

18. Jeigu pageidaujama keisti Teritorijos plotą ar vietą, Suinteresuotas asmuo Aprašo nustatyta tvarka privalo kreiptis dėl naujo Sutikimo išdavimo, išskyrus tuos atvejus, kai yra neesminių faktinių nukrypimų nuo statinio projekto ir teisės aktų nustatyta tvarka pasirašytas statybos užbaigimo komisijos aktas, kad nukrypimai nuo statinio projekto sprendinių yra neesminiai, taip pat Įstatymo 7 straipsnio 2 dalyje numatytą atvejį, kai naujas Sutikimas nereikalingas.
19. Nuostoliai, patiriami dėl specialiųjų žemės naudojimo sąlygų taikymo nustatytoje Teritorijoje, atlyginami Įstatymo 13 straipsnio 1 dalyje nurodyta tvarka vadovaujantis Įstatymo 13 straipsnio 4 dalimi.
20. Apraše nereglamentuoti klausimai sprendžiami vadovaujantis Lietuvos Respublikos įstatymais ir kitais teisės aktais.
21. Aprašas keičiamas ar pripažįstamas netekusiu galios Savivaldybės tarybos sprendimu.
_______________________

Kėdainių rajono savivaldybės tarybai               

AIŠKINAMASIS RAŠTAS
DĖL KĖDAINIŲ RAJONO SAVIVALDYBĖS, KAIP VALSTYBINĖS ŽEMĖS PATIKĖTINIO, SUTIKIMŲ VALSTYBINĖJE ŽEMĖJE NUSTATYTI TERITORIJAS, KURIOSE TAIKOMOS SPECIALIOSIOS ŽEMĖS NAUDOJIMO SĄLYGOS, IŠDAVIMO TVARKOS APRAŠO PATVIRTINIMO

2026 m. rugpjūčio 25 d.
Kėdainiai

Parengto sprendimo projekto tikslai:
Patvirtinti Kėdainių rajono savivaldybės, kaip valstybinės žemės patikėtinio, sutikimų valstybinėje žemėje nustatyti teritorijas, kuriose taikomos specialiosios žemės naudojimo sąlygos, išdavimo tvarkos aprašą (toliau – Aprašas).
Sprendimo projekto esmė, rengimo priežastys ir motyvai:
Aprašas parengtas atsižvelgiant į Lietuvos Respublikos specialiųjų žemės naudojimo sąlygų įstatymo 7 straipsnio 5 dalį, kurioje nurodyta, kad valstybinės žemės patikėtinio sutikimas dėl teritorijų, kuriose taikomos specialiosios žemės naudojimo sąlygos, išduodamas šio valstybinės žemės patikėtinio nustatyta tvarka, savivaldybės žemės patikėtinio sutikimas – tos savivaldybės tarybos nustatyta tvarka. 
Aprašas reglamentuoja Kėdainių rajono savivaldybės, kaip valstybinės žemės patikėtinio, sutikimų dėl Lietuvos Respublikos specialiųjų žemės naudojimo sąlygų įstatyme nurodytų teritorijų, kuriose taikomos specialiosios žemės naudojimo sąlygos, nustatymo Savivaldybės patikėjimo teise valdomuose valstybinės žemės sklypuose ar valstybinėje žemėje, kurioje nesuformuoti žemės sklypai, išdavimo tvarką.
Lėšų poreikis (jeigu sprendimui įgyvendinti reikalingos lėšos):
Nėra.
Laukiami rezultatai: 
Specialiųjų žemės naudojimo sąlygų ir jų teritorijos nustatymas ir įregistravimas Nekilnojamojo turto registre.
Numatomo teisinio reguliavimo poveikio vertinimas*
	Sritys
	Numatomo teisinio reguliavimo poveikio vertinimo rezultatai

	
	Teigiamas poveikis
	Neigiamas poveikis


	Ekonomikai
	
	

	Finansams
	
	

	Socialinei aplinkai
	
	

	Viešajam administravimui
	
	

	Teisinei sistemai
	
	

	Kriminogeninei situacijai
	
	

	Aplinkai
	
	

	Administracinei naštai
	
	

	Regiono plėtrai
	
	

	Kitoms sritims, asmenims ar jų grupėms
	
	


* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.


Turto valdymo skyriaus vedėja	                                                        Audronė Naujalienė

